wickkiey/tamil-wikipedia-chunked huggingface dataset:
# கௌசல்யா பர்னாந்து

## சொந்த வாழ்க்கை

கௌசல்யா, லியோனல் பர்னாந்து மற்றும் சோமலதா சுபாசிங்கின் மகளாகப் பிறந்தார். ஒரு அரசு ஊழியரான இவரது தந்தை லியோனல் முன்னாள் தூதராகவும் இருந்தார். இவரது தாயார் சோமலதா ஒரு பிரபல நாடகக் கலைஞரும் நாடக இயக்குநரும் ஆவார். இவருக்கு ஒரு சகோதரி இருக்கிறார். இவருடைய தாத்தா பாட்டிகள் ஆசிரியர்களாக இருந்தனர். அவர்கள் வேயங்கொடையில் வசித்து வந்தனர். இவர், முதலில் அனுலா கல்லூரி, பின்னர் கோதமி பாலிகா வித்யாலயா மற்றும் சுஜாதா கல்லூரி, இறுதியாக மிளகிரியாவின் செயின்ட் பால் பெண்கள் பள்ளி என நான்கு பள்ளிகளுக்குச் சென்றார். கலைகளைத் தவிர, மாவட்ட அளவில் 100, 200 மற்றும் உயரம் தாண்டுதல் ஆகிய போட்டிகளில் பங்கேற்ற தடகள விளையாட்டிலும் இவர் வெற்றியாளராக இருந்தார். இவர் கொழும்பு பல்கலைக்கழகத்தில் கலைப் பட்டம் பெற்றார். அந்த நேரத்தில், பேராசிரியர் சிரோமி பர்னாந்து என்பவரால் பயிற்சி ஆங்கில பயிற்றுவிப்பாளராக சேர அழைக்கப்பட்டார். இவர் அதை ஏற்றுக்கொண்டு பின்னர் ஆங்கில மொழி கற்பித்தலில் முதுகலை பட்டயப்படிப்பை தொடர்ந்தாள். 1999இல் நிரந்தர பணியாளராக வேண்டி வேலையை விட்டுவிட்டு வருகை விரிவுரையாளராக தொடர்ந்தார். இவரது கணவர் கொழும்பு பல்கலைக்கழகத்தில் பொருளாதாரத் துறையில் பணிபுரிகிறார்.  
1979 ஆம் ஆண்டில், பர்னாந்து தனது முதல் மேடைப் பாத்திரத்தை தற்செயலாக தனது தாயார் இயக்கிய *புஞ்சி அபடா டாங் த்ரேய்* நாடகத்தில் கடைசி நிமிட மாற்றாக நடித்தார். பின்னர் *விகுர்த்தியில்* ஒரு சிறிய பாத்திரத்தில் நடித்தார். இருந்தாலும் அவரது முக்கிய வெற்றி சுகதபால டி சில்வாவின் *மராசாட்* நாடகமாக இருந்தது. நாடகத்தில் தனது பாத்திரத்திற்காக, இவர் மாநில நாடக விழாவில் சிறப்பு பாராட்டைப் பெற்றார். கௌசல்யாவின் திறமைகளை அடையாளம் கண்ட பிரபல இயக்குநர்கள் தர்மசிறி பண்டாரநாயக்க, கே. பி. ஹெறாத், ரஞ்சினி ஒபேசேகர மற்றும் பிரேமசிறி கெமதாச ஆகியோர் இவரை ஊக்குவித்தனர். 1994 ஆம் ஆண்டில் இவர் தனது தாயார் தயாரித்த *ஆன்டிகோனி* நாடகத்தில் நடித்தார். இதற்காக 1995 மாநில நாடக விழாவில் சிறந்த நடிகைக்கான விருதை வென்றார். 1995 இல், இவர் *டோனா கதிரினா* என்ற நாடகத்தில் நடித்தார். இந்த பாத்திரத்தில் இவரது நடிப்பு 1996 மாநில நாடக விழாவில் சிறந்த நடிகைக்கான விருதை பெற்றுத் தந்தது.  
2005இல் உலகத் திரைப்படங்களின் மக்காவான கான் திரைப்பட விழாவிலும், 2009இல் 66 வது வெனிஸ் திரைப்பட விழாவிலும் பங்கேற்ற சில இலங்கை கலைஞர்களில் ஒருவரானார்.
# சோனி சோரி

**சோனி சோரி** (Soni Sori பிறந்தார். 1975 ) ஓர் ஆதிவாசி பள்ளி ஆசிரியர், தந்தேவாடா மாவட்ட ஆம் ஆத்மி கட்சி இன் அரசியல் தலைவர் ஆவார். இந்தியப் பொதுவுடமைக் கட்சியாளர்களுக்கு வழிகாட்டியாக செயல்பட்டார் என்ற குற்றச்சாட்டின் பேரில் சத்தீசுகர் காவல்துறையினருக்காக தில்லி காவல்துறையின் குற்றப்பிரிவால் 2011 இல் இவர் கைது செய்யப்பட்டார். சிறையில் இருந்தபோது, சத்தீசுகர் மாநில காவல்துறையால் இவர் சித்திரவதை செய்யப்பட்டு பாலியல் துன்புறுத்தல் செய்யப்பட்டார். சிறையிலிருந்து விடுவிக்கப்பட்ட பிறகு, இந்தியப் பொதுவுடமைக் கட்சி கிளர்ச்சியாளர்களுக்கும் அரசாங்கத்திற்கும் இடையிலான மோதலில் சிக்கியவர்களின் உரிமைகளுக்காக சோரி பிரச்சாரம் செய்யத் தொடங்கினார், குறிப்பாக இப்பகுதியில் பழங்குடியினருக்கு எதிரான காவல்துறையின் வன்முறையை விமர்சித்தார்.  
சோரி ஆம் ஆத்மி கட்சியின் உறுப்பினர் ஆவார், இவர் 2014 பொதுத் தேர்தலில் பசிதார் தொகுதியில் போட்டியிட்டு பாஜகவின் தினேஷ் காஷ்யப்பிடம்<nowiki/>தோல்வி அடைந்தார்.  
2018 இல், சோரி 2018 *ஃப்ரண்ட் லைன் டிஃபென்டர்ஸ்* விருதை வென்றார்.
# சோனி சோரி

## ஆரம்பகால வாழ்க்கை

சோனி சோரி, முண்டா ராமிற்கு, மகளாகப் பிறந்தார். இவரது தந்தை இந்திய தேசிய காங்கிரசு சார்பாக ஊராட்சித் தலைவராகத் தேர்ந்தெடுகப்பட்டார். பத்தாண்டுகளுக்கும் மேலாக பெதுமா கிராமத்தில் தலைவராகப் பணியாற்றினார். இவரது சகோதரர் சுக்தேவ் மற்றும் இவரது மனைவியும் பஞ்சாயத்து (கிராம சபைக்கு) காங்கிரசு பிரதிநிதிகளாக தேர்ந்தெடுக்கப்பட்டனர். இவளுடைய இரண்டு மாமாக்களும் காங்கிரசு தலைவர்கள், இவர்கள் சட்ட மன்ற உறுப்பினராக பணியாற்றினார்கள்.பஸ்தார் மாவட்டம், ஜக்தல்பூர், தலைமையகத்தில் காவல் துறை துணை கண்காணிப்பாளர் உள்ள அம்ரிதா சோரி இவரது உறவினர் ஆவார் . இவர் அனில் புதான் என்பவரை மணந்தார். கைது செய்யப்படுவதற்கு முன்பு தம்பதியினர் தங்கள் மூன்று குழந்தைகளுடன் சமேலி கிராமத்தில் வசித்து வந்தனர்.
# சோனி சோரி

## குற்றவியல் குற்றச்சாட்டுகள் மற்றும் வழக்கு

14 ஆகஸ்ட் 2010 அன்று, நக்சல்கள் சுதந்திர தினத்தை புறக்கணிக்குமாறு வேண்டுகோள் விடுத்தனர் மற்றும் தண்டேவாடா மாவட்டத்தில் சுமார் 60 நக்சல்கள் ஆறு லாரிகளை எரித்தனர், பின்னர் அந்த இடத்தை விட்டு தப்பிச் சென்றனர். மற்றவர்களோடு சேர்ந்து, கோகோண்டா காவல் நிலையத்தில் கலவரம் செய்ததற்காக சோரி மீது குற்றச்சாட்டுகள் சுமத்தப்பட்டன. 29 மே 2013 அன்று, இவருக்கு நீதித்துறை நடுவர் பிணை ஆணை வழங்கினார்.  
ஜூலை 2010 இல், சோனிக்கு எதிராக, இவரது கணவர் மற்றும் மருமகனுடன், உள்ளூர் இந்திய தேசிய காங்கிரஸ் தலைவர் அவ்தேஷ் கவுதமைத் தாக்கியதற்காக இருவரும் மீதும் கைது உத்தரவுகள் பிறப்பிக்கப்பட்டன. இந்த தாக்குதலில், கெளதம் பாதிப்பில் இருந்து தப்பினார், ஆனால் அவரது மகன் காயமடைந்தார். *இந்தியன் எக்ஸ்பிரஸ்* "சோரி மற்றும் புதேன் இருவரும் தாக்குதலில் ஈடுபடவில்லை என்று சான்றுகள் கூறுகின்றன" என்று எழுதியது.
# சைப்-உன்-நிசா அமிதுல்லா

## ஆரம்ப கால வாழ்க்கை

சைப்-உன்-நிசா அலி கொல்கத்தாவில் உள்ள ஒரு இலக்கியக் குடும்பத்தில் 1921இல் பிறந்தார். இவரது தந்தை எஸ். வாஜித் அலி, நன்கு அறியப்பட்ட உருது கவிஞர் முகம்மது இக்பாலின் எழுத்துக்களை வங்காள மொழியில் மொழிபெயர்த்த முதல் நபர் ஆவார். மேலும் அவர் ஒரு தீவிர வங்காள மற்றும் இந்திய தேசியவாதி மற்றும் எழுத்தாளர் ஆவார். தாயின் இரண்டாவது திருமணத்திலிருந்து இவருக்கு இரண்டு சகோதரர்களும், ஒரு ஒன்றுவிட்ட சகோதரரும் இருந்தனர். கொல்கத்தா இலக்கிய வட்டத்திற்கு ஒரு சந்திப்பு இடமாக இருந்ததால், இவரது தந்தையின் வீடு, அந்த காலத்தின் பெங்காலி சிந்தனையாளர்கள் மற்றும் தத்துவஞானிகளால் நிரப்பப்பட்ட ஆங்கிலோ-இந்தியர் குடும்பத்தில் வளர்ந்தார். இவர் சிறு வயதிலேயே எழுதத் தொடங்கினார். மேலும் இவரது ஆங்கிலத் தாய் மற்றும் பெங்காலி தந்தை இருவரிடமிருந்தும் கணிசமான ஆதரவைப் பெற்றார். ஒரு தனிமையான குழந்தை, சைப்-உன்-நிசா தனது எண்ணங்களையும் உணர்ச்சிகளையும் வெளிப்படுத்தும் வழிமுறையாக கவிதை எழுதுவதை எடுத்துக் கொண்டார். இவருடைய பிந்தைய எழுத்து வங்காளம் மற்றும் பஞ்சாபின் கிராமப்புறம், இவருடைய தந்தையின் பிறந்த ஊரான போரோடாஜ்பூர் உட்பட (ஜானாய், ஹூக்லிக்கு அருகில் உள்ள ஒரு கிராமம்) பயணங்களால் பாதிக்கப்பட்டது. .இவர் லோரெட்டோ ஹவுஸ் ஆங்கிலப் பள்ளியில் படித்தார் . இவர் தனது முதல் கவிதையை தி இல்லசுடிரேட்டட் வீக்லி ஆஃப் இந்தியாவில் 1933இல் 15 வயதில் வெளியிட்டார். 18 வயதில், இங்கிலாந்தின் டெய்லி மிரர் நடத்திய ஒரு கவிதை போட்டியில் இவர் "இந்திய நட்சத்திரம் " என வெளியிட்ட ஒரு கவிதைக்காக பரிசை வென்றார் - பின்னர் டெய்லி மிரர் டான் குழுமத்தின் ஒரு பகுதியாக மாறியது.
# சைப்-உன்-நிசா அமிதுல்லா

## இறப்பு

பேகம் அமீதுல்லா 2000 ஆம் ஆண்டு செப்டம்பர் 10 அன்று தனது 81 வது வயதில் இறந்தார்.
# ரீதிகா கெரா

**ரீதிகா கெரா** (Reetika Khera) ஓர் இந்திய வளர்ச்சி பொருளாதார நிபுணர் ஆவார். கெரா டெல்லியில் உள்ள இந்திய தொழில்நுட்பக் கழகத்தில் (ஐஐடி டெல்லி) பொருளாதாரப் பிரிவில் இணைப் பேராசிரியராக உள்ளார். இவர் 2018-20 வரை அகமதாபாத் (ஐஐஎம் அகமதாபாத்) இந்திய மேலாண்மை நிறுவனத்தில் இணை பேராசிரியராக (பொருளாதாரம் மற்றும் பொது அமைப்புகள் குழு) இருந்தார்.
# ரீதிகா கெரா

## ஆரம்பகால வாழ்க்கை மற்றும் கல்வி

ரீதிகா கெரா பரோடா மகாராஜா சாயாஜிராவ் பல்கலைக்கழகத்தில் பொருளாதாரத்தில் இளங்கலைப் பட்டமும், தில்லி பல்கலைக்கழகத்தின் தில்லிப் பொருளியல் பள்ளியில் முதுகலைப் பட்டமும் , இங்கிலாந்தின் பிரைட்டனில் உள்ள சசெக்ஸ் பல்கலைக்கழகத்தில் உள்ள மேம்பாட்டு ஆய்வுக் கழகத்தின் வளர்ச்சி ஆய்வுகளில் எம்.பில் பட்டமும் பெற்றார். தில்லி பொருளியல் பள்ளியில் முனைவர் பட்டமும் பெற்றார்.இவர் பரோடாவின் ஜீசசு மற்றும் மேரி கான்வென்ட்டில் அக்டோபர் 2017 இல், இவர் இசுட்டாடான்போர்டு மனிதநேய மையத்தில் கௌரவ ஆசிரியக் குழு உறுப்பினராக இருந்தார் மற்றும் இந்தியாவின் ஆதார் திட்டம் குறித்த புத்தகத்தைத் திருத்தும் (தெற்கு ஆசியாவின் மையத்தால்) குழுவினராகப் பரிந்துரைக்கப்பட்டார்.
# ரீதிகா கெரா

## படைப்புகள்

### புத்தகங்கள்

ஆதார் மீதான கருத்து வேறுபாடு, *பிக் டேடா மீட்சு பிக் பிரதர்*  
ட்ரோசு, ஜீன் மற்றும் கெரா, ரீதிகா (2015), [*நல் ரீடிங்சு இன் சோசியல் பாலிசி அண்ட் பப்ளிக் ஆக்சன்*], வெளியிடப்படாத தொகுப்பு.  
டி, அனுராதா, கெரா, ரீதிகா, குமார், ஏ.கே.சிவா, சாம்சன் மீரா (2011), *புரோப் ரீவிசிட்டட்* (புது டெல்லி: ஆக்ஸ்போர்டு யுனிவர்சிட்டி எழு).  
*பேட்டில் பார் எம்ப்ளாய்மெண்ட் கியாரண்டி* (2011), (புதுடெல்லி: ஆக்ஸ்போர்டு யுனிவர்சிட்டி பதிப்பகம் ).  
*சிட்டிசன்'சு இனிசியேட்டிவ் ஃபார் ரைட் ஆஃப் சில்ட்ரன் அண்டர் சிக்சு* (2006), ஆறு வயதுக்குட்பட்ட குழந்தைகள் மீது கவனம் செலுத்துதல், சுருக்கமான அறிக்கை (புதுடில்லி: உணவு உரிமை பிரச்சாரம்).  
தேய், நிகில், ட்ரோஸ், ஜீன் அண்ட் கெரா, ரீதிகா (2006),*எம்பாள்யிமெண்ட் கியாரண்டீ:எ பிரைமர்* (புது டெல்லி: நேஷனல் புக் டிரஸ்ட்).
# வித்யுத் கோரே

**வித்யூத் கோரே** (Vidyut Gore பிறப்பு 6 டிசம்பர் 1976), முன்பு **வித்யுத் காலே** என்றும் சில சமயங்களில் **வித்யுத்** என்றும் அறியப்படும் இவர் இந்திய பகுதி நேர பதிவர், ஊடக பத்திரிகையாளர், பிரச்சாரகர் மற்றும் ஆர்வலர் ஆவார். இவர் இந்திய குடும்பங்களில் ஏற்படும் குடும்ப வன்முறைகளை வெளிப்படுத்தும் செயலுக்காக பரவலாக அறியப்பட்டார், இந்தியாவில் அரசியல் மற்றும் பொது ஊழலை வெளிப்படுத்தும் இவரது பணி இந்திய ஊடகங்கள் மற்றும் சர்வதேச ஊடகங்கள் இரண்டிலும் விவரிக்கப்பட்டுள்ளது. Her challenges to Indian digital censorship, சமூக மற்றும் அரசியல் பிரச்சினைகள் குறித்து இந்திய ஊடகங்கள் பரவலாக இவரிடம் கருத்துக் கேட்கிறது. ஆகஸ்ட் 2019 இல், இவர் *ஆல்ட் சர்க்கார்* ஸ்பூஃப் மாற்று அரசாங்க குறித்த பணி திட்டத்தை தொடங்கினார், இது பல்வேறு ஊடக கவனத்தைப் பெற்றது.
# வித்யுத் கோரே

## வலைப்பதிவுகள் மற்றும் வலைத்தளங்கள்

கோரே 2009 ஆம் ஆண்டு முதல் இந்திய சமூகத்தின் பிரச்சினைகள் குறித்து வலைப்பதிவில் எழுதி வருகிறார், 2010 இல் இவர் இந்தியாவின் "விக்கிலீக்ஸ்" என்று விவரிக்கப்பட்டார். அக்டோபர் 2011 இல், மும்பையில் நடந்த கீனன் சாண்டோஸ் மற்றும் ரூபன் பெர்னாண்டஸ் ஆகியோரின் கொலைகள் பற்றிய இவரது பதிவுகள் காரணமாக இவர் இந்தியாவில் பரவலாக முக்கியத்துவம் பெற்றார், இது ஊடகங்கள் மற்றும் இந்திய காவல்துறையினர் புறக்கணித்ததாகக் கருதப்பட்ட ஆதாரங்களை இவர் அம்பலப்படுத்தினார். 2013 ஆம் ஆண்டில், *இந்தியா டுடே* கோரைப் பற்றி பின்வருமாறு எழுதியது: "தைரியமான வலைப்பதிவாளர் மும்பையில் நடந்த கீனன் மற்றும் ரூபன் கொலைகள் பற்றிய தனது வலைப்பதிவுகளில் செய்தி வெளியிட்டார். இவரது முயற்சியே ஏழை குடும்பங்களுக்கு தேவையான கவனத்தைப் பெற உதவியது மற்றும் கொலையாளிகள் தண்டனையில் இருந்து தப்பிச் செல்வதைத் தடுக்க உதவியது."  
2013 ஆம் ஆண்டில், கபில் சிபல், அப்போதைய குஜராத் முதல்வர் நரேந்திர மோடி மற்றும் காங்கிரஸ் பொதுச் செயலாளர் ராகுல் காந்தி ஆகியோரைப் பற்றி ஏமாற்று வலைத்தளங்களை உருவாக்கியபோது இவர் மேலும் தேசிய அளவிலான கவனத்தைப் பெற்றார்.*இந்தியா டுடே*, கோரை "கிண்டல் தளங்களுக்குப் பின்னால் உள்ள மூளை" என்று விவரித்து, "தவறான விஷயங்களைச் சொல்லும் அல்லது இவர்களின் வாக்குறுதிகளில் இருந்து விலகிச் செல்லும் அரசியல்வாதிகள் மீதான கோபத்தின் நேரடி விளைவாக இவரது மிகைப்படுத்து முறை உள்ளது" என்று கூறினார்.
# வித்யுத் கோரே

## வலைப்பதிவுகள் மற்றும் வலைத்தளங்கள்

### வீட்டு வன்முறை

கோரே தனது வலைத்தளத்தைப் பயன்படுத்தி இந்தியாவில் ஓரினச்சேர்க்கை போன்ற பிரச்சனைகள் மற்றும் இந்திய குடும்பங்கள் மற்றும் சமுதாயத்தில் வழக்குகள் பதியப்படாத குடும்ப வன்முறையின் அளவு பற்றி விவாதித்தார். அதற்காக கோரே சர்வதேச ஊடக கவனத்தைப் பெற்றார். இவர் தனது சொந்த திருமணத்தில் குடும்ப வன்முறைகளை எதிர்கொண்டுள்ளார். இவர் அதனைப் பற்றியும் தனது வலைத்தளத்தில் எழுதியுள்ளார். மார்ச் 2012 இல், *நியூயார்க் டைம்ஸ்* கோரை மேற்கோள் காட்டி, "பாலியல் துன்புறுத்தல் செய்பவர் ஒருபோதும் தங்கள் செயல்களின் மூலம் பரவலான சமூக கவன்த்தினைப் பெருவதனை விரும்பவில்லை, ஆனால் இந்த விடயத்தில் பெண்களின் அமைதியை உடைப்பதே விடுதலையாகும். வேளிப்படையாக பேசும் போது தான் நான் அவமானப்படுவதனை நிறுத்துகிறேன்" என்று எழுதியது.இவர் நியூயார்க் டைம்சிடம்: "பெரும்பாலான இந்திய பெண்கள் சமமற்ற சூழலில் உள்ளனர்" என்று கூறினார். ஜனவரி 2015 இல், ஆசியாவின் மிக உயர்ந்த மதிப்பீடு பெற்ற சிந்தனைக் குழுக்களில் ஒன்றான *அப்சர்வர் ரிசர்ச் ஃபவுண்டேஷன்* கோரே எதிர்கொள்ளும் சிக்கல்கள் குறித்து கருத்து தெரிவிக்கும் போது: "பெண்கள் துன்புறுத்தல் பற்றி பேசும்போது, பேசுபவர்கள் பெரும்பாலும் மிகையுணர்ச்சிக் கோளாறு வாய்ந்தவர்களாகவே முத்திரை குத்தப்படுகிறார்கள், காலே விஷயத்தில் இது தெளிவாகக் காணப்படுகிறது" மேலும் "இவளுடைய அழுக்கு துணியை பொதுவில் கழுவியதைப் போல இவளது தீவிர சமூக-அரசியல் கருத்துக்களுக்காக இவள் துன்புறுத்தல்களை எதிர்கொள்கிறாள்" என்று இவருக்கு ஆதரவாக கருத்துக்களைத் தெரிவித்தது.  
ஆகஸ்ட் 2019 இல் கோரே *ஆல்ட் சர்கார்* என்பதனை டுவிட்டரில் துவங்கினார். இது அரசாங்கத்தினை மிகைப்படுத்து முறை செய்வதனைப் போன்றதாகும். இதில் டுவிட்டரில் இவரை பிரதம அமைச்சராக இவரது ஆதரவாளர்கள் தேர்வு செய்தனர்.
In August 2019, Gore launched *Alt Sarkar* (which translates as "Government" in Hindi), a spoof alternative Indian government administration on the Twitter platform, where Gore was elected Prime Minister by Twitter followers.
# தீப்சிதா தாரு

**தீப்சிதா தாரு** (Dipsita Dhar பிறப்பு 9 ஆகஸ்ட் 1993) ஓர் இந்திய அரசியல்வாதி மற்றும் மாணவர் ஆர்வலர் ஆவார். இவர் இந்திய மாணவர் கூட்டமைப்பின் அகில இந்திய இணைச் செயலாளராக உள்ளார். 2021 மேற்கு வங்க சட்டமன்றத் தேர்தலுக்கான பாலி தொகுதியில் இருந்து சிபிஐ (எம்) வேட்பாளராக இருந்தார்.
# தீப்சிதா தாரு

## ஆரம்பகால வாழ்க்கை மற்றும் கல்வி

தீப்சிதா தாரு ஹவுரா, 9 ஆகஸ்ட் 1993 அன்று பிசூசு தாரு மற்றும் தீபிகா தாக்கூர் சக்கரவர்த்திக்கு மகளாகப் பிறந்தார். தெற்கு கொல்கத்தாவில் உள்ள அசுதோசு கல்லூரியில் புவியியலில் பட்டம் பெற்றார். புது தில்லி ஜவஹர்லால் நேரு பல்கலைக்கழகத்தில் புவியியலில் முதுகலை மற்றும் எம்பில் பட்டம் பெற்றார். இவர் தற்போது ஜவஹர்லால் நேரு பல்கலைக்கழகத்தில் மக்கள் புவியியலில் முனைவர் ஆய்வில் ஈடுபட்டு வருகிறார்.கேரளாவில் தனது களப்பணியை முடித்தார்.
# தீப்சிதா தாரு

## அரசியல் வாழ்க்கை

### மாணவர் அரசியல்

தீப்சிதா தாரு மேற்கு வங்கத்தில் உள்ள குழந்தைகள் குழுவான கிசோர் பாகினி மூலம் தனது நிறுவன சமூக செயல்பாட்டு நடவடிக்கைகளைத் தொடங்கினார். பின்னர் இவர் தெற்கு கொல்கத்தாவின் அசுதோசு கல்லூரியில் பயிலும் போது இந்திய மாணவர் கூட்டமைப்பில் (எஸ் எஃப் ஐ) சேர்ந்தார் மற்றும் மாணவர் கூட்டமைப்பின் கல்லூரி பிரிவின் செயல் தலைவராகவும் பின்னர் கொல்கத்தாவின் மாவட்ட குழு உறுப்பினராகவும் ஆனார். இவர் 2013 இல் ஜவஹர்லால் நேரு பல்கலைக்கழகத்தில் சேர்ந்தாரு மற்றும் சமூக அறிவியல் பள்ளிக்கான ஆலோசகராக ஆனார் ரோஹித் வெமுலா இயக்கம் உள்ளிட்ட அரசியல் இயக்கங்களில் பங்கேற்றதற்காக தில்லி காவல் துறையினரின் தாக்குதலை இவர் எதிர்கொண்டார். குடியுரிமை திருத்தச் சட்ட எதிர்ப்பு போராட்டங்களின் போது இவரது தெரு முழக்கங்கள் அரசியல் நோக்கத்துடன் அதிகமான மக்களை இணைக்க உதவியது. சிஏஏ க்கு எதிராக டெல்லியில் ஷாஹீன் பாக் உள்ளிருப்பு போராட்டத்தின் போது, இவர் மேற்கு வங்கத்தின் ஹவுராவின் வோட்பாகன் மற்றும் பில்கானில் போராட்டங்களை ஏற்பாடு செய்வதில் தீவிரமாக இருந்தார். அக்டோபர் 2, 2020 அன்று நடைபெற்ற உலகளாவிய இந்திய முன்னேற்றக் குழுவில் இவர் ஒருவராக இருந்தார். இவர் பரவலாக இந்தியாவின் ஆங்கிலம், இந்தி மற்றும் பெங்காலி காட்சி ஊடகங்களில் அரசியல் விவாதங்களில் கலந்து கொள்கிறார்.
# தீப்சிதா தாரு

## அரசியல் வாழ்க்கை

### மாணவர் அரசியல்

#### பாலின பிரச்சினைகள்

இவர் வன்முறை மற்றும் பெண்களுக்கு எதிரான துன்புறுத்தல் உட்பட பல பாலின பிரச்சனைகளுக்கு பெண்களின் ஆர்வலராகவும் இருந்தார்.
# தஸ்லிமா அக்தர்

**தசுலிமா அக்தர்** (பிறப்பு 1974) ஒரு வங்காளதேச ஆர்வலரும் மற்றும் புகைப்படக் கலைஞரும் ஆவார். இவர் தாக்கா பல்கலைக்கழகத்தில் பயின்ற பட்டதாரி ஆவார். அத்துடன் பாத்சாலா புகைப்படப் பள்ளியிலும் பயின்றார். இவர் பல ஆர்வலர் அமைப்புகளில் உறுப்பினராக உள்ளார். 2013 ஆம் ஆண்டில் இராணா பிளாசா என்ற பேரும் கட்டிடத்தின் சிதைவை ஆவணப்படுத்தும் போது, ஒரு பெண் மற்றும் ஒரு ஆண் ஒருவர் கையில் ஒருவர் இருந்தவாறு இறந்த புகைப்படத்தை எடுத்தார். இது இச்சம்பவத்தின் அடையாளமாக மாறியது.
# தஸ்லிமா அக்தர்

## சுயசரிதை

தஸ்லிமா அக்தர் வங்காளதேசத்தில் உள்ள தாக்காவில் 1974 ஆம் ஆண்டு பிறந்தார். இவர்தாக்கா பல்கலைக்கழகத்தில் பயின்ற பட்டதாரி ஆவார். இவர் அறிவியல் மற்றும் பொது நிர்வாகத்தில் முதுகைலப் பட்டம் பெற்றார். பல்கலைக்கழகத்தில் இருந்தபோது, இவர் வங்கதேச மாணவர் கூட்டமைப்பில் உறுப்பினராக இருந்தார். 2008 ஆம் ஆண்டு வங்காளதேசத்தில் ஏற்பட்ட அரசியல் நெருக்கடியின் போது ஏற்பட்ட அனுபவத்தால் ஓரளவு உந்தப்பட்ட அவர் தனது புகைப்படம் மூலம் சமூக மற்றும் சுற்றுச்சூழல் பிரச்சினைகளின் மீது கவனம் செலுத்த வைக்க முயற்சி மேற்கொண்டு வருகிறார். 2012 ஆம் ஆண்டில் தஸ்ஸ்ரீதொழிற்சாலையில் ஏற்பட்ட தீ விபத்தை ஆவணப்படுத்தியவர்களில் அக்தரும் ஒருவர். வங்காளதேசத்தில் உள்ள பல நகரங்களிலும், இந்தியாவின் நந்திகிராமிலும் அக்தர் வேலை செய்துள்ளார். இந்தப் புகைப்படம், "நித்திய அணைப்பு" "ஆயிரம் கனவுகளுடனான மரணம்", மற்றும் "இறுதி அரவணைப்பு" எனப் பல்வேறு பெயர் சூட்டி அழைக்கப்பட்டது. பரவலான விமர்சனக் கவனத்தையும் மற்றும் பல விருதுகளையும் பெற்றார். மேலும், 1100 பேர் இறந்த சம்பவத்தின் அடையாளமாகவும் ஆனார்.
# தஸ்லிமா அக்தர்

## விருதுகள்

- *ஆடைத் தொழிலாளர்களின் வாழ்க்கை மற்றும் போராட்டம் என்ற* ஆவணப்படத்திற்காக ஜூலியா மார்கரெட் கேமரூன் விருதில் ஆவணப்பட புகைப்படத்திற்கான மூன்றாவது பரிசு *,* (2010).
- சீனாவில் நடைபெற்ற 5 வது டாலி சர்வதேச புகைப்படக் கண்காட்சியின் சிறந்த புகைப்படக் கலைஞர் விருது (2013).
# வித்யாபன் சா

**வித்யாபன்** சா (Vidyaben Shah 7 நவம்பர் 1922 - 19 ஜூன் 2020) ஓர் இந்திய சமூக சேவகர் மற்றும் ஆர்வலர் ஆவார், இந்தியாவில் குழந்தைகள், பெண்கள் மற்றும் முதியவர்களுக்காகப் பணியாற்றியதற்காக இவர் பரவலாக அறியப்பட்டார். இவர் ஏற்கனவே துணை குடியரசுத் தலைவராகப் பணியாற்றினார் பெற்றிருந்தபோது, இவர் தனது முதல் அதிகாரப்பூர்வமற்ற புது தில்லி மாநகராட்சி மன்ற தலைவராக 1975 ஆம் ஆண்டில் பிரதமர் இந்திரா காந்தியால் நியமிக்கப்பட்டார். இவர் 1940 களில் இருந்து சமூக நலத்துறையில் பல முன்னணி பதவிகளை வகித்துள்ளார். வித்யாபன் சா தனது 97 வது வயதில் 19 ஜூன் 2020 அன்று டெல்லியில் உள்ள இவரது இல்லத்தில் இறந்தார், இவரது மகன் மிகிர் சா வித்யாபன் சா இறந்த செய்தியை உறுதிப்படுத்தினார்.
# வித்யாபன் சா

## ஆரம்ப ஆண்டுகள் மற்றும் பின்னணி

விஜயாபன் குசராத்தின் ஜெத்பூரில் பிறந்தார். கல்வியாளர் வரஜ்லால் மேத்தா மற்றும் சாம்பபன் மோதி ஆகியோர் பிறந்த நகரம் ஆகும்.அந்த சமயத்தில் விஜயாபன் ஒரு பள்ளி ஆசிரியராக இருந்தார். பின்னர் இவர் ஆசிரியர் பயிற்சி கல்லூரி இயக்குனராகவும், செளராஷ்டிரா அரசின் பள்ளிக் கல்வி இயக்குநராகவும் பணியாற்றினார். இவரது பெற்றோர் மற்றும் சகோதரர்களால் ஆதரிக்கப்பட்ட வித்யாபன் கல்வியில் சிறந்து விளங்கினார். இளம் வயதில் பல்கலைக்கழக மாணவராக இருந்தபோது மோகன்தாஸ் கே. காந்தியின் வழிகாட்டுதலின் கீழ் வெள்ளையனே வெளியேறு இயக்கத்தில் பங்கேற்றார். ஏற்கனவே ஒரு உயர்நிலைப் பள்ளி மாணவியாக இருந்த இவர் காந்தியத்தால் ஈர்க்கப்பட்டார். 1942 இல் பொருளாதாரத்தில் இளங்கலைப் பட்டம் பெற்ற பிறகு, இவரது பெற்றோர் நகரில் முதுகலை கல்லூரி இல்லாததால், முதுகலை படிக்க வீட்டை விட்டு வெளியேறினார். 1942 முதல், இவர் குழந்தைகள் நலன் மற்றும் பெண்கள் உரிமைகள் துறையில் இந்தியாவின் முன்னணி ஆர்வலர்களில் ஒருவராக இருந்தார். இவர் குழந்தைகள் நலன், கல்வி, பெண்கள் மற்றும் குடும்ப நலன், குடிமை நிர்வாகம், நுண்கலை மற்றும் கலாச்சாரம், மாற்றுத்திறனாளிகள் நலன், மூத்த குடிமக்கள் மற்றும் பல சமூக மற்றும் நிவாரணப் பணிகளுக்காக பணிபுரியும் ஏராளமான நிறுவனங்களுடன் தொடர்புடையவராக இருந்தார். 1992 ஆம் ஆண்டில் இந்திய அரசின் பத்மசிறீ உட்பட இவரது சிறப்பான பணிக்காக இவர் பல விருதுகளைப் பெற்றார்.
# வித்யாபன் சா

## தொழில்

### குழந்தை நலன்

குழந்தைகளின் பாதுகாப்பு துறையில் ஒரு முன்னோடியாக கருதப்பட்ட இவர் *பால் பவன்* என்பதனை நிறுவுவதற்கு காரணமாக இருந்ததன் மூலம் பரவலாக அரியப்படுகிறார். 1948 ஆம் ஆண்டில், இவர் ராஜ்கோட்டில் உள்ள சிறார் நீதிமன்றங்களுக்கான முதல் கெளரவ நீதித் துறை நடுவராக நியமிக்கப்பட்டார், இவர் 8 ஆண்டுகள் அந்தப் பதவி வகித்தார். 1956 ஆம் ஆண்டில், பண்டிட் நேருவின் அமைச்சரவையில் அமைச்சர்கள் குழுவில் சேர இவரது கணவர் புதுடெல்லிக்கு மாற்றப்பட்டபோது, தில்லியிலும் சமூக செயல்பாடுகளில் ஈடுபட்டார்.இந்த சமயத்தில் தனது கணவரின் உதவியுடன் குழந்தைகளுக்காக பல புதுமையான பட்டறைகளைத் தொடங்கி இவர்களுக்கு மரச்சாமான்கள் மற்றும் பிற கையால் செய்யப்பட்ட பொருட்களைத் தயாரிப்பதற்கான திறன்களை வழங்கினார். ராஜ்கோட் பால் பவனில் ஒரு படகு சங்கத்தினை நடத்திய இவர், ராஜ்கோட்டில் உள்ள பால் பவனில் இருந்து தில்லியில் உள்ள பால் சஹ்யோக் வரை ஒரு படகை கொண்டு வந்தார், அதனுடன் இவர் டெல்லியின் இந்திய நுழைவு வாயில் முதல் படகு சவாரியை ஆரம்பித்தார்.
# புறா பந்தயம்

**புறா பந்தயம்** (*Pigeon racing*) என்பது சிறப்பாக பயிற்சி பெற்ற வீட்டுப் புறாக்களை ஓர் இடத்திலிருந்து பறக்கவிடும் விளையாட்டாகும். கவனமாக அளவிடப்பட்ட தூரத்தில் உள்ள தங்கள் வீடுகளுக்குத் திரும்பும் புறாவானது. குறிப்பிட்ட தொலைவைக் கடக்க எடுக்கும் நேரம் அளவிடப்படுகிறது. மேலும் போட்டியில் கலந்துகொண்ட பிற புறாக்களின் பயண விகிதம் கணக்கிடப்பட்டு எந்தப் பறவை அதிக வேகத்தில் திரும்பியது என்பதை தீர்மானிக்க பந்தயத்தில் பறந்த மற்ற புறாக்களுடன் ஒப்பிடப்பட்டு முடிவு அறிவிக்கப்படுகிறது.  
புறா பந்தயத்துக்காக பிரத்தியேகமாக வளர்க்கப்படும் ரேசிங் ஓமர் என்ற குறிப்பிட்ட புறா இனம் பயன்படுத்தப்படுகிறது. சிறப்பு பயிற்சி அளிக்கப்படுகிற பந்தய புறாக்களானவை, சுமார் முதல் வரையிலான போட்டிகளில் கலந்து கொள்கின்றன. போட்டிகள் கீலோமீட்டர் கணக்கில் நடத்தப்பட்டபோதிலும், போட்டியில் புறாக்கள் சில நொடி வித்தியாசத்தில் வெல்லவோ, தோற்கவோ கூடும். எனவே போட்டிக்காக பல நேர மற்றும் அளவீட்டு சாதனங்கள் உருவாக்கப்பட்டுள்ளன. பாரம்பரிய நேர முறையானது சிறப்பாக வடிவமைக்கப்பட்ட கடிகாரங்கள் பதிக்கப்பட்ட இரப்பர் வளையங்களைக் கொண்டதாக இருந்தது. அதேசமயம் ஒரு புதிய வளர்ச்சியாக வானலை அடையாளத்தின் வழியாக பறவையின் வருகை நேரத்தை பதிவு செய்ய பயன்படுத்துகிறது.  
திட்டவட்டமான ஆதாரம் இல்லை என்றாலும், புறா பந்தய விளையாட்டு குறைந்தபட்சம் கிபி 220 வரை பழமையானதாக இருக்கக்கூடும் என்று கருதுவதற்கு வலுவான காரணங்கள் உள்ளன. மேலும், யூத நூலான மிஷ்னாவில் புறா பந்தயம் குறித்த பதிவுகள் உள்ளன. 19 ஆம் நூற்றாண்டின் நடுவில் பெல்ஜியத்தில் இந்த விளையாட்டு பெரும் புகழ் பெற்றது. பெல்ஜியம் புறா ஆர்வலர்களால் வேகமாக பறத்தல், நீண்ட தொலைவுக்கு பறக்கும் தன்மை கொண்டவையாக புறாக்களை விசேடமாக உருவாக்கத் தொடங்கினர். பெல்ஜியத்தின் பிளம்மியர் ஆர்வலர்கள் உருவாக்கிய விளையாட்டு மற்றும் *வோயேஜூரின்* நவீன பதிப்பு விளையாட்டு உலகின் பெரும்பாலான பகுதிகளில் பரவியது. ஒரு காலத்தில் மிகவும் பிரபலமாக இருந்த இந்த விளையாட்டு, அண்மைய ஆண்டுகளில் உலகின் சில பகுதிகளில் பங்கேற்பாளர்கள் குறைந்துவரும் நிலையை அடைந்துள்ளது. இதற்கு வாழ்க்கை செலவு அதிகரிப்பு, ஆர்வலர்களின் வயது அதிகரித்தல், பொது சமூகத்தில் ஆர்வம் குறைதல் போன்றவை காரணமாக இருக்கலாம். சிலர் விளையாட்டிலிருந்து விலகுவதற்கு தூசுகளினால் உருவாகும் நோயான ஹைபர்சென்சிட்டிவிட்டி நிமோனிடிஸ் நோயும் ஒரு காரணமாகும்.
# புறா பந்தயம்

## வரலாறு

புறாக்கள் பழமையான வளர்ப்பு பறவைகளாகும். நவீன நாள் பந்தய புறாக்களின் முன்னோடிகளாக செய்திகளை எடுத்துச் செல்ல திரும்பிவரும் அவற்றின் திறனுக்காக வளர்க்கப்பட்டன. " புறா அஞ்சல் " முறை உலகம் முழுவதும் நிறுவப்பட்டுள்ளது. இது முக்கியமாக இராணுவத்தில் பயன்படுத்தப்பட்டாலும், சில இன்றும் சேவையில் உள்ளன. நவீன புறா பந்தயம் பெல்ஜியத்தில் 19 ஆம் நூற்றாண்டின் மத்தியில் உருவானது. பந்தய புறாக்கள் முதலில் பெல்ஜியம் மற்றும் இங்கிலாந்தில் ஒரே நேரத்தில் உருவாக்கப்பட்டன. அவை முதன்மையாக சுமர்லெ, பிரஞ்சு குமிலட், ஆங்கிலேய கேரியர், டிரகூன், ஆர்ஸ்மென் (தற்போது அற்றுவிட்டது) போன்ற பல இனப் புறாக்கள் பயன்படுத்தப்பட்டன. உயரமான பறக்கும் குமுலெட்டிலிருந்து, வந்த ஓமர் புறாக்கள் அதன் சகிப்புத்தன்மைக்காகவும், சோர்வின்றி பல மணிநேரங்களுக்கு பறக்கும் திறனுக்காகவும் அறியப்படன. செய்தி அனுப்பும் இடத்திலிருந்து, அது அதிக தூரத்திலிருந்தாலும் தன் இருப்பிடத்திற்கு செல்லும் வழியைக் கண்டுபிடித்து செல்லக்கூடியது.  
புதிய சகாப்தத்தின் பல புதிய தொழில்நுட்பங்கள் இந்த விளையாட்டு வளர உதவியது. தொடருந்துபாதையின் வருகையால் புறாக்களை விரைவாகவும் குறைந்த செலவிலும் தொலைதூர இடங்களுக்கு கொண்டு செல்ல ஏதுவானது. மேலும் அதிநவீன கடிகாரங்கள் உருவாக்கமானது விளையாட்டுக்கு துல்லியமான நேர அளவீட்டைக் கொண்டு வந்தது.  
இதுவரை விற்கப்பட்ட விலையுயர்ந்த புறா "நியூ கிம்" ஆகும், இது 2020 நவம்பரில் சீனாவில் இருந்து ஒரு பணக்கார ஏலதாரரால் 1.9 மில்லியன் டாலர்களுக்கு வாங்கப்பட்டது.
# புறா பந்தயம்

## தமிழ்நாட்டில்

தமிழ்நாட்டின், சென்னையில் பந்தயப் புறாக்கள் விற்பனையை பிரதானமாக கொண்ட மஸ்கான் சாவடி சந்தை என்ற வாரச் சந்தை இயங்கி வருகிறது. சென்னையில் 12 புறா பந்தய சங்கங்கள் இயங்கி வருகின்றன. இங்கு சாதா புறா போட்டி, ஓமர் பந்தயம் என இரு வகையான போட்டிகள் நடத்தப்படுகின்றன.
# ருசிரா குப்தா

**ருசிரா குப்தா** (Ruchira Gupta) ஒரு பத்திரிகையாளர் மற்றும் சமூக செயற்பாட்டாளர் ஆவார். இவர் பெண்களின் உரிமைகள் மற்றும் பாலியல் கடத்தலை ஒழிப்பதற்காக செயல்படும் அரசு சார்பற்ற அமைப்பான *அப்னே ஆப்பின்* நிறுவனர் ஆவார்.
# ருசிரா குப்தா

## பத்திரிகை மற்றும் ஐ.நா

குப்தா ஒரு பத்திரிகையாளராக தனது வாழ்க்கையைத் தொடங்கினார், தந்தி செய்தித்தாள் (கொல்கத்தா, இந்தியா), *தி சண்டே அப்சர்வர்* (கொல்கத்தா, இந்தியா), *பிசினஸ் இந்தியா* பத்திரிகை (டெல்லி, இந்தியா) மற்றும் பிபிசி தெற்காசியா (டெல்லி, இந்தியா) ) ஆகிய பத்திரிகைகளில் பணிபுரிந்த போது, இவர் பெண்களின் உரிமைகள், இந்தியாவின் வடகிழக்கில் ஆயுதப் போராட்டங்கள், சாதி மோதல்கள் மற்றும் சிறுபான்மை பிரச்சினைகள் குறித்து விரிவாக விவரித்தார். பாலியல் கடத்தல் மற்றும் பெண்கள் உரிமை பிரச்சினைகள் தொடர்பாக, பாஸ் ப்ளூ, சிஎன்என், தி டைம்ஸ் ஆஃப் இந்தியா, தி இந்து, தி கார்டியன் போன்றவற்றில் இவர் தொடர்ந்து விரிவாக எழுதி வருகிறார்.  
பின்னர் இவர் ஐக்கிய நாடுகள் சபைக்குச் சென்றார், அங்கு இவர் ஈரான், நேபாளம், தாய்லாந்து, கம்போடியா, லாவோஸ், வியட்நாம், மியான்மர், இந்தோனேசியா, கொசோவோ மற்றும் பிலிப்பைன்ஸ் அரசாங்கங்களுடன் பணியாற்றினார். மனித கடத்தலுக்கு எதிரான தேசிய செயல் திட்டங்கள் மற்றும் சட்டங்களை உருவாக்க இந்த நாடுகளில் சிலவற்றை இவர் ஆதரித்தார். *UNODC* மற்றும் *UNIFEM* ஆல் ஆதரிக்கப்படும் சட்ட அமலாக்க மற்றும் வழக்கறிஞர்களுக்கான கடத்தலை எதிர்த்து இரண்டு கையேடுகளை இவர் எழுதியுள்ளார். குப்தா ஐக்கிய நாடுகளின் சிறுவர் நிதிய நல்லெண்ண தூதுவராக அக்டோபர் 2000 ஆம் ஆண்டில் நியமிக்கப்பட்டார்.
# ருசிரா குப்தா

## சமூக செயற்பாட்டாளராக

தனது ஆவணத் திரைப்படமான *தி செலிங் ஆஃப் இன்னொசெண்ட்ஸை* முடித்த பிறகு, ருச்சிரா அப்னே ஆப் வுமன் உலகளாவிய நிறுவனத்தை நிறுவினார், அங்கு இவர் 2002 முதல் தலைவராக பணியாற்றினார். அப்னே ஆப்பில் தனது பணியின் மூலம், குப்தா குரல் அற்றவர்களின் குரலாக இருந்தார். இந்தக் குழுக்கள் மூலம், பெண்கள் மற்றும் பெண்கள் கல்வி, வாழ்வாதாரப் பயிற்சி, சட்டப் பாதுகாப்பு கிடைப்பதனை உறுதி செய்தது, மேலும் இந்திய சட்டத்தில் மாற்றங்களுக்காக பிரச்சாரம் மேற்கொள்வதனையும் நோக்கமாகக் கொண்டது. சட்ட மாற்றத்திற்காக பிரச்சாரம் செய்ததன் விளைவாக இந்திய வரலாற்றில் முதல் முறையாக கடத்தல் தண்டனைக்குரிய குற்றமாக மாற்றப்பட்டது.  
பீகாரின் அடையாளப்படுத்தப்பட்ட பழங்குடியினரை ஒழுங்குபடுத்துவதில் இவரது பங்களிப்புகள் காரணமாக பீகாரின் ஃபோர்பெஸ்கஞ்சில் இரண்டு சிவப்பு விளக்கு பகுதிகள், 72 விபச்சார விடுதிகளிலிருந்து 15 விபச்சார விடுதிகளாகவும், 17 இல் இருந்து ஒன்றாகவும் மட்டுப்படுத்தப்பட்டன. பெண்கள் தாங்கள் சுரண்டப்படும் இடங்களை கல்வி, வேலை பயிற்சி, கடன் அணுகல் மற்றும் சட்டப் பாதுகாப்பு மூலம் பாதுகாப்பான இடங்களாக மாற்றுவதை குப்தா தொடர்ந்து உறுதி செய்கிறார். கடத்தல்காரர்கள் மீது நடவடிக்கை எடுக்கவும் பாதிக்கப்பட்டவர்களைப் பாதுகாக்கவும் அப்னே ஆப்பில் இருந்து, குப்தா கடத்தலில் இருந்து தப்பியவர்கள் சார்பாக பாட்னா உயர் நீதிமன்றத்தில் மனு செய்தார். 10 மார்ச் 2013 அன்று, கடத்தலுக்கு எதிராக எடுக்கப்பட்ட நடவடிக்கைகள் குறித்து அறிக்கை அளிக்குமாறு பீகார் அரசுக்கு நீதிமன்றத்தால் உத்தரவு வழங்கப்பட்டது.
# தினா பதக்

**தினா பதக்** (Dina Pathak; 4 மார்ச் 1922 - 11 அக்டோபர் 2002) ஓர் இந்திய நடிகை மற்றும் குசராத்தி நாடக இயக்குநர் மற்றும் திரைப்பட நடிகர் ஆவார். இவர் இந்திய பெண்கள் தேசிய கூட்டமைப்பின் (NFIW) ஒரு செயற்பாட்டாளர் மற்றும் தலைவராக இருந்தார்.  
இந்தி மற்றும் குசராத்தி திரைப்படங்கள் மற்றும் நாடக நடிகர்களில் ஒருவரான தினா பதக் ஆறு தசாப்தங்களுக்கு மேலாக 120 திரைப்படங்களில் நடித்தார். பாவை நாட்டுப்புற நாடக பாணியில் இவரது தயாரிப்பான *மேனா குர்ஜாரி*, பல ஆண்டுகளாக வெற்றிகரமாக ஓடியது.  
*கோல் மால்* மற்றும் *குப்சூரத்* ஆகிய இந்திப் படங்களில் நடித்த பாத்திரங்களுக்காக இவர் பரவலாக அறியப்படுகிறார். *கோஷிஷ்*, *உம்ராவ் ஜான்*, *மிர்ச் மசாலா* மற்றும் *மோகன் ஜோஷி ஹசீர் ஹோ* போன்ற படங்களில் இவரது கதாப்பாத்திரங்கள் பரவலாக கவனம் பெற்றது .  
இவருடைய குறிப்பிடத்தக்க குசராத்தி படங்களில் *மோட்டி பா* , மலேலா மற்றும் *பவானி பவை* ஆகியன இருந்தது.*தின்கிளேகர், டால்சு ஹவுசு, விஜன் சேனி மற்றும் கிரீஷ் கர்னாடின் அயவதனா* இது சத்யதேவ் துபேயினால் இயக்கப்பட்டது ஆகிய நாடகங்கள் பரவலாக அறியப்பட்டது.
# தினா பதக்

## ஆரம்ப கால வாழ்க்கை

தீனா பதக் 4 மார்ச் 1922 அன்று குசராத்தின் அம்ரேலியில் பிறந்தார். இவர் அழகுணர்வு மற்றும் திரைப்படங்களினால் ஈர்க்கப்பட்டார், மற்றும் இளம் வயதில், நாடகங்களில் நடிக்கத் தொடங்கினார் . நடிப்பு வாழ்க்கையில் இவர் விமர்சகர்களின் நேர்மறையான பாராட்டைப் பெற்றார். இவர் மும்பை பல்கலைக்கழகத்தில் (மும்பை) இணைந்த கல்லூரியில் படித்து பட்டம் பெற்றார். ராசிக்லால் பரிக் இவருக்கு நடிப்பில் பயிற்சி அளித்தார், சாந்தி பர்தன் இவருக்கு நடனம் கற்றுக் கொடுத்தார். இவளுடைய மூத்த சகோதரி சாந்தா காந்தி மற்றும் தங்கை தார்லா மேத்தாவுடன் நெருங்கிய தொடர்பை ஏற்படுத்தியது. மும்பையில் இருந்தபோது, அங்குள்ள குசராத்தி நாடகக் கலையினை புத்துயிர் பெறுவதில், கைலாசு பாண்டியா மற்றும் தாமினி மேத்தா போன்ற சக குசராத்தி நடிகர்களுடன் சேர்ந்து ஒரு முக்கியப் பங்காற்றினார்.
# தினா பதக்

## தொழில் வாழ்க்கை

இவர் 1940 களில் குசராத்தில் தனது நாடகங்களால் பெரும் பரபரப்பை ஏற்படுத்தினார். *மைனா* *குர்ஜாரியில் இவர் கதாநாயகியாக நடிப்பதைக்* காண பார்வையாளர்கள் பரவலாக பெருந்திரளாகக் கூடினர். இது சகோதரி சாந்தா காந்தியுடன் இணைந்து ஜஸ்மா ஒதானில் நடித்தார் பாவை நாடக பாணியில் மிகவும் பரவலாக அறியப்படும் நாடகமாகவும் இது இருந்தது . 1957 ஆம் ஆண்டில், தில்லியில் உள்ள குடியரசுத் தலைவர் இல்லத்தில் அப்போதைய குடியரசுத் தலைவர் முனைவர் ராஜேந்திர பிரசாத் முன்னால் இவர் *மேனா குர்ஜாரி* நாடகம் நிகழ்த்தியயதன் மூலம் இதுவரை இந்த சாதனையை நிகழ்த்திய முதல் மற்றும் ஒரே குசராத்தி நாடகம் எனும் பெருமை பெற்றது.
# நீலிகா மாளவிகே

**காத்சவுரி நீலிகா மாளவிகே** (**Gathsaurie Neelika Malavige)** இலங்கையைச் சேர்ந்த ஒரு கல்வியாளர் ஆவார். பல்கலைக்கழக பேராசிரியர், ஆராய்ச்சியாளர் மற்றும் விஞ்ஞானி என்ற பன்முகங்களுடன் இவர் செயல்பட்ட்டார். தற்போது 2020 ஆம் ஆண்டு முதல் மருத்துவ அறிவியல் பீடமான சிறீ செயவர்தனபுரா பல்கலைக்கழகத்தின் நோயெதிர்ப்பு மற்றும் மூலக்கூறு அறிவியல் துறையின் தலைவராகவும் பேராசிரியராகவும் பணியாற்றுகிறார். 2008 ஆம் ஆண்டு முதல் ஆக்சுபோர்டு பல்கலைக்கழகத்தில் வருகை தரும் விரிவுரையாளராகவும் நீலிகா பணியாற்றுகிறார். இலங்கையின் முதல் பாலியல் நிபுணராகக் கருதப்படும் இலசந்த மாளவிகேவை நீலிகா மணந்தார்.
# நீலிகா மாளவிகே

## தொழில்

நீலிகா 2000 ஆம் ஆண்டில் கொழும்பு பல்கலைக்கழகத்தில் மருத்துவத்தில் இளநிலை பட்டம் பெற்றார். முனைவர் பட்டப் படிப்புக்காக இங்கிலாந்து சென்ற நீலிகா அங்கு மூலக்கூறு மருத்துவ எம்.ஆர்.சி வெதரல் மூலக்கூற்று மருத்துவ நிறுவனத்தில் படித்தார். ஆக்சுபோர்டு பல்கலைக்கழகத்துடன் இணைக்கப்பட்ட இக்கல்லூரியில்தான் இவர் 2008 ஆம் ஆண்டு முனைவர் பட்டம் பெற்றார். 2004 ஆம் ஆண்டில் பொதுநலவாய உதவித்தொகை திட்டத்தின் மூலம் ஆக்சுபோர்டு பல்கலைக்கழகத்தில் தனது மருத்துவப் படிப்பை நீலிகா தொடர்ந்தார். இங்கிலாந்தில் தனது உயர் படிப்பை முடித்த பிறகு, இவர் இலங்கைக்குத் திரும்பினார். 2008 ஆம் ஆண்டு முதல் வருகை தரும் விரிவுரையாளராக தனது கல்விப் பணியைத் தொடர்ந்தார்.  
2012 ஆம் ஆண்டு முதல் சிறீ செயவர்தனபுரா பல்கலைக்கழகத்தின் டெங்கு ஆராய்ச்சி மையத்தின் இயக்குநராகவும் நீலிகா பணியாற்றுகிறார். 2008 முதல் 2013 ஆம் ஆண்டு வரை நுண்ணுயிரியல் துறையில் மூத்த விரிவுரையாளராக பணியாற்றினார். 2012 முதல் 2015 ஆம் ஆண்டு வரை மூன்று ஆண்டு நுண்ணுயிரியல் துறையின் தலைவராகவும் பணியாற்றினார். 2013 முதல் 2020 ஆம் ஆண்டு வரை நுண்ணுயிரியல் துறையில் பேராசிரியராகவும் பணியாற்றினார்.  
பிரித்தானிய நோயெதிர்ப்பியல் சங்கத்தின் உறுப்பினராக இருந்த நீலிகா இலங்கை மருத்துவக் கல்லூரி, இலங்கை மருத்துவ சங்கம், ஐரோப்பிய ஒவ்வாமையியல் அகாதமி மற்றும் மருத்துவ நோயெதிர்ப்பியல், பன்னாட்டு தொற்று நோய் சங்கம், அமெரிக்க வெப்பமண்டல மற்றும் நலவியல் போன்ற பல முக்கிய மருத்துவம சார்ந்த அமைப்புகளில் இவர் உறுப்பினராக உள்ளார். 2020 ஆம் ஆண்டு மார்ச்சு மாதம் தொற்று நோய்களுக்கான சர்வதேச சங்கத்தின் நிர்வாகக் குழுவில் நீலிகா சேர்ந்தார். நிர்வாகக் குழுவில் சேருவதற்கு முன்பு, இவர் 2012 முதல் 2020 ஆம் ஆண்டு வரை தொழில்துறை வளர்ச்சி ஆய்வுகளுக்கான நிறுவன மன்றத்தின் உறுப்பினராக பணியாற்றினார்.  
இவர் தற்போது இலங்கையில் கோவிட்-19 தொற்றுநோய் தொடர்பான ஆராய்ச்சியில் ஈடுபட்டுள்ளார், அவ்வப்போது இலங்கையில் உள்ள கோவிட் நிலைமை குறித்த அறிவிப்புகள் மற்றும் அறிக்கைகளை வழங்கி வருகிறார். இப்பெருந்தொற்று நோயின் புதிய மாறுபாடுகள் மற்றும் விகாரங்களைக் கண்டறிதல் மற்றும் பகுப்பாய்விலும் இவர் தீவிரமாக ஈடுபட்டுள்ளார். 2021 ஆம் ஆண்டு சூன் மாதத்தில் தனிப்பட்ட காரணங்கள் மற்றும் பணிச்சுமை காரணமாக தேசிய மருத்துவ ஒழுங்குமுறை ஆணையத்தின் சுயாதீன தடுப்பூசி ஆலோசனை நிபுணர் குழுவிலிருந்து இவர் விலகினார்.
# நீலிகா மாளவிகே

## விருதுகள்

மருத்துவப் படிப்பின் இறுதி ஆண்டான 2000 ஆம் ஆண்டில் சோசப் நல்லையா ஆறுமுகம் நினைவு விருதை நீலிகா பெற்றார். 2011 ஆம் ஆண்டு இலங்கை மருத்துவ சங்கத்தின் மதிப்புமிக்க எசு.சி பால் ஓரேசன் மற்றும் தங்கப் பதக்கம் பெற்றார். 2012 ஆம் ஆண்டு மூன்றாவது உலக அகாடமி அறிவியல் இளம் விஞ்ஞானி விருதையும் பெற்றார். 2014 ஆம் ஆண்டில் மருத்துவத் துறையில் குறிப்பிடத்தக்க சாதனைகளுக்காக சோந்தா விருதையும் பெற்றார். 2015 ஆம் ஆண்டு சிறீ செயவர்த்தனபுரா பல்கலைக்கழகத்தில் சிறந்த ஆராய்ச்சியாளராக அவர் அங்கீகரிக்கப்பட்டார்.
# நிலோபர் பரகத் பேகம்

**இளவரசி நிலோபர் பரகத் பேகம் சகிபா** ( ;சனவரி 1916 - 12 சூன் 1989), *ஹைதராபாத்தின் கோஹினூர்* எனப் புனைப் பெயர் கொண்ட இவர் உதுமானியப் பேரரசின் இளவரசி ஆவார். இந்தியாவின் கடைசி ஐதராபாத் நிஜாம் மிர் ஒஸ்மான் அலிகானின் இரண்டாவது மகனான மோசம் சாவின் முதல் மனைவி ஆவார்.
# நிலோபர் பரகத் பேகம்

## ஆரம்ப கால வாழ்க்கை

இளவரசி நிலோபர் இஸ்தான்புல்லில் உள்ள காசுதெப் அரண்மனையில் 4 சனவரி 1916 இல் பிறந்தார், அந்த நேரத்தில் இவரது தாயாரின் குடும்பம் உதுமானியப் பேரரசை ஆட்சி செய்து வந்தது. இவரது தந்தை மொரலாசேட் செலாகெதின் அலி பே, மொரலாசேட் மெஹ்மத் அலி பே, அலியே அனாம் ஆகியோரின் மகன் ஆவார். இவரது தாயார் அதிலே சுல்தான், சேசது மெகமது செலகாதுன், தெவிதே சதிகி அனிம் தம்பதியின் மகள் மற்றும் சுல்தான் ஐந்தாம் முரத்தின் பேத்தி ஆவார்.  
திசம்பர் 1918 இல், இரண்டு வயதில், இவர் தன் தந்தையை இழந்தார். மார்ச் 1924 இல் ஏகாதிபத்திய குடும்பத்தின் நாடுகடத்தலில், இவரும் இவருடைய தாயும் பிரான்சில் குடியேறி மத்தியத் தரைக்கடல் நகரமான நீசில் வசித்து வந்தனர்.
# நிலோபர் பரகத் பேகம்

## தொண்டு நிறுவனங்கள்

குழந்தை இல்லாததால் நிலோபரின் தனிப்பட்ட வாழ்க்கை கவலை நிறைந்ததாக இருந்தாலும், பொது வாழ்க்கையில் ஈடுபடுவதன் மூலம் அதனை ஈடுசெய்தார். அந்த நேரத்தில் இவர் உயரடுக்கு பெண்கள் சங்கமான *லேடி ஐதரி சங்கத்தின்* உறுப்பினராக இருந்தார். இவரது குடும்பத்தில் உள்ள மற்ற பெண்களைப் போலல்லாமல் (துருக்கியில் உள்ள இவரது பிறந்த குடும்பம் மற்றும் இந்தியாவில் இவரது திருமணத்தின் மூலமான குடும்பம் ஆகிய இரண்டிற்கும் இது பொருந்தும்) இவர்களின் கண்ணியமும் மரியாதையும் தனது சுய நடவடிக்கைகளில் பாதிப்பினை ஏற்படுத்தா வண்ணம் செயல்பட்டார். அரண்மனையின் ஜெனனாவை விட்டு அடிக்கடி பொது நிகழ்ச்சிகள்,விருந்துகள், இரவு நேரக் கூடலில் கலந்து கொள்வது போன்ற செயல்களில் ஈடுபட்டார். இவர் பல நிகழ்ச்சிகளில் கலந்து கொண்டார், பல நிகழ்வுகளையும் துவக்கி வைத்தார். ஹைதராபாத் அரச குடும்பத்தைச் சேர்ந்த வேறு எந்தப் பெண்ணும் இதுவரை பான விருந்து அல்லது உத்தியோகபூர்வ பொது நிகழ்வுகளில் கலந்து கொண்டது இல்லை. நிலோபர் பெண்களின் முன்னேற்றத்திற்கான ஒரு ஜோதியாகக் கருதப்பட்டார். இவரது அழகு, பொதுப் பணிகளுக்காகப் பத்திரிகைகளில் குறிப்பிடப்பட்டார். மேலும், பத்திரிகைகளின் அட்டைப் பக்கங்களில் இடம்பெற்றார். உலகின் மிக அழகான 10 பெண்களில் ஒருவராக மதிப்பிடப்பட்டார்.
# நிலோபர் பரகத் பேகம்

## தொண்டு நிறுவனங்கள்

### நிலோபர் மருத்துவமனை

1949 ஆம் ஆண்டில், இளவரசியின் பணிப்பெண்களில் ஒருவரான ரஃபதுன்னிசா பேகம், மருத்துவ வசதிகள் இல்லாததால் பிரசவத்தின்போது இறந்தார். தனது விருப்பமான பணிப்பெண் இறந்த செய்தியைக் கேட்டு கவலையுற்றார். நிலோபர் தனது மாமனாரிடம் இந்த மருத்துவ வசதிகள் இல்லாததால் ஏற்படும் பிரச்சனைகளைத் தெரியப்படுத்தினார். இதன் விளைவாக, நகரத்தின் *ரெட் ஹில்ஸ்* பகுதியில் பெண்கள் மற்றும் குழந்தைகளுக்கான சிறப்பு மருத்துவமனை கட்டப்பட்டது. மருத்துவமனைக்கு இவரது நினைவாக நிலோபர் மருத்துவமனை என்று பெயரிடப்பட்டது, இவர் புரவலராகப் பெயரிடப்பட்டார். இது ரெட் ஹில்சின் முக்கிய அடையாளமாக உள்ளது.
# ரெகானா பாத்திமா

**ரெகானா பாத்திமா** (Rehana Fathima) சூர்யா காயத்ரி என்றும் அழைக்கப்படும் இவர் கேரளாவைச் சேர்ந்த ஓர் இந்தியப் பெண்கள் உரிமைகள் ஆர்வலர் ஆவார்.
# ரெகானா பாத்திமா

## ஆரம்பகால வாழ்க்கை மற்றும் கல்வி

ரெகானா பாத்திமா பயரிஜன் சுலைமான் ஒரு பழமைவாத முஸ்லீம் குடும்பத்தில் பிறந்தார். இவர் 12 ஆம் வகுப்பு படிக்கும் போது இவருடைய தந்தை பயரிஜன் சுலைமான் இறந்தார். இவருக்கு ஒரு சகோதரி இருக்கிறார்.  
பாத்திமா இந்திரா காந்தி தேசிய திறந்தநிலைப் பல்கலைக்கழகத்தில் முதல் தரத்துடன் இளங்கலை வணிகம் மற்றும் எம்சிஏ பட்டங்களைப் பெற்றார்..
# ரெகானா பாத்திமா

## தொழில் வாழ்க்கை

பாத்திமா பிஎஸ்என்எல் உடன் ஒரு தொலைத்தொடர்பு தொழில்நுட்பவியலாளராக மே 2020 வரை பணி செய்தார். பின்னர் கட்டாய ஓய்வு பெற வேண்டிய நிலைமை ஏற்பட்டது.  
பாத்திமா ஒரு பெண் உரிமை ஆர்வலராக மாறுவதற்கு முன்பு வடிவழகியாக இருந்தார். ரெகானா, இவரது கணவர் மனோஜ் கே ஸ்ரீதர் எழுதி இயக்கிய, 'ஈகா' என்ற ஒரு மலையாளத் திரைப்படத்தில் நடித்துள்ளார் எனும் குறிச்சொல்லைக் கொண்டுள்ளன.
# ரெகானா பாத்திமா

## சமூக செயற்பாடு

### கிஸ் ஆஃப் லவ் எதிர்ப்பு

பாத்திமா மற்றும் இவரது கூட்டாளி திரைப்படத் தயாரிப்பாளர் மனோஜ் கே ஸ்ரீதர் ஆகியோர் 2014 ஆம் ஆண்டு கொச்சியில் நடந்த அறநெறி காவலுக்கு எதிரான முத்தப் போராட்டத்தில் பங்கேற்றனர்.
# ரெகானா பாத்திமா

## சமூக செயற்பாடு

### ஓணம் புலி முகமூடி நடனம்

பாத்திமா புலி காளியில் கலந்து கொள்கிறார் (வருடாந்திர ஓணம் புலி முகமூடி நடனம்), திருச்சூரில் ஒரு பிரபலமான நிகழ்வு, இது பொதுவாக அனைத்து ஆண் குழுக்களும் இதற்கு வருகை தருவர்.
# ரெகானா பாத்திமா

## சமூக செயற்பாடு

### பாலியல் எதிர்ப்பு

மார்ச் 2018 இல், ஃபாத்திமா ஒரு ஆர்ப்பாட்டத்தில் கலந்து கொண்டார் "கடையில் வைக்கப்பட்டுள்ள தர்பூசணிப் பழங்களைப் போல் சிலர் மார்பகங்களை மறைப்பதில்லை என்று கூறிய பேராசிரியருக்கு எதிர்ப்புத் தெரிவிக்கும் வகையில் தனது மார்ப்பகங்களை தர்பூசணி வைத்து மறைத்தது போன்ற புகைப்படங்களை வெளியிட்டார். *குவிண்ட்டின்* கூற்றுப்படி இந்தப் புகைப்படம் நேர்மறையான மற்றும் எதிர்மறையான கருத்துக்களைப் பெற்றது.
# ரெகானா பாத்திமா

## சமூக செயற்பாடு

### சபரிமலை கோவில்

பல நூற்றாண்டுகளாக, கேரளாவில் உள்ள சபரிமலை கோவிலில் வழிபட தடை விதிக்கப்பட்டுள்ளது. சில பக்தர்கள் குடியிருக்கும் தெய்வம் பிரம்மச்சரியத்தை கடைப்பிடிப்பதாகவும், குழந்தைகளை சுமக்கக்கூடிய பெண்கள் இவரை இவரது சபதத்திலிருந்து விலக்கலாம் என்றும் நம்புகின்றனர். ஒரு என்டிடிவி கட்டுரையின் படி, சிலர் மாதவிடாய் பெண்கள் "தூய்மையற்றவர்கள்" என்ற நீண்டகால கலாச்சார நம்பிக்கையில் பெண்களின் நுழைவு மறுப்பு வேரூன்றியதாக உணர்கிறார்கள். இந்திய உச்ச நீதிமன்றம் தடையை நீக்கியது. *குவிண்டின் கூற்றுப்படி* "பெண்கள் ஆண்களை விட எந்த விதத்திலும் தாழ்ந்தவர்கள் இல்லை, தந்தை மரபாட்சியினை மத நம்பிக்கையின் அடிப்படையில் கூறுவதனை ஏற்க முடியாது" என்று நீதிபதி சிஜெஐ மிசுரா கூறினார்.  
*ஸ்க்ரோல்.இன்* படி, அக்டோபர் 2018 இல், கேரளாவில் சபரிமலை கோவிலுக்குள் நுழைய அனைத்து வயது பெண்களையும் அனுமதிக்க உச்சநீதிமன்றம் அனுமதித்த பிறகு மாதவிடாய் வயதில் இரண்டு பெண்கள் நுழைந்ததாகவும் அதில் பாத்திமாவும் ஒருவர் எனத் தெரிவிக்கப்பட்டது.
# தோரோதி கெய்லி

**தோரோதி மேரி கெய்லி** (*Dorothy Mary Cayley*) இலங்கையைச் சேர்ந்த ஒரு நுண்ணுயிரியலாளர் ஆவார். 1927 ஆம் ஆண்டு இவர் துலிப் மலர்களின் நிறம் சிதைவதற்கு காரணம் ஒரு தீநுண்மி என்று கண்டுபிடித்தார்.
# தோரோதி கெய்லி

## ஆரம்பகால வாழ்க்கை மற்றும் கல்வி

கெய்லி 1874 ஆம் ஆண்டு இலங்கையில் பிறந்தார், அங்கு இவரது தந்தை சர் ரிச்சர்ட் கெய்லி 14 ஆவது தலைமை நீதிபதியாக இருந்தார் . கெய்லி தனது ஏழு வயதில் இலங்கையிலிருந்து இங்கிலாந்துக்கு வந்து இசுடாம்போர்டு உயர்நிலைப் பள்ளியில் கல்வி பயின்றார் . பல்கலைக்கழக கல்லூரியில் தோட்டக்கலை படிப்பதற்கு முன்பு இலண்டன் பல்கலைக்கழகத்திற்கு சென்றார். கெய்லி குறிப்பாக தாவர நோய் மற்றும் மண்ணில் ஆர்வம் காட்டினார். தோட்டக்கலை கல்வி வாரியத்தின் இறுதித் தேர்வில் நுழைந்தார், இது வாசிப்பில் முதல் வகுப்பு மரியாதையையும் பதக்கத்தையும் இவருக்குப் பெற்றுக் கொடுத்தது. இராயல் தோட்டக்கலை சங்க தேர்வில் முதல் வகுப்பில் தேர்ச்சி பெற்றார். வாசிக்கும் காலத்தில் தாவரவியல் துறையைச் சேர்ந்த தோட்டங்களின் கண்காணிப்பாளராக நியமிக்கப்பட்டார்.  
தோரோதி ஒரு திறமையான ஓவியக் கலைஞராகவும் இருந்தார். ஆய்வுக்காகப் பரிசோதிக்கும் பூஞ்சையை வரைந்து விடுமுறை நாட்களில் வண்ணம் தீட்டினார்.
# தோரோதி கெய்லி

## முதல் உலகப் போர்

1914 மற்றும் 1918 ஆம் ஆண்டுகளுக்கு இடையில் தோரோதி இராணுவ குதிரைகள் படுப்பதற்காகவும், விக்கர்சு நிறுவனத்தின் விமான தொழிற்சாலைக்கான கருவிகள் அமைப்பதற்காகவும் சாவர்னேக் காட்டில் உள்ள காட்டுப் புதர்களை வெட்டி போர் முயற்சிக்கு பங்களித்தார். போரின் கடைசி 18 மாதங்களுக்கு உதவி செய்வதற்காக 1916 ஆம் ஆண்டு தனது சிறு மாணவர் பதவியை பணித்துறப்பு செய்தார். இலண்டனில் உள்ள லிசுடர் நோய்த்தடுப்பு மருத்துவ நிறுவனத்திற்கு தசை இறுக்க நோய் பற்றி அறிவுறுத்தி இராயல் இராணுவ மருத்துவ விசாரணைகளுக்கு கெய்லி உதவினார்.
# தோரோதி கெய்லி

## ஆராய்ச்சி

சர் ஆல்ஃபிரட் டேனியல் ஆலின் ஆய்வுகள் அடிப்படையில், கெய்லி "துலிப் மலர்களில் நிறச்சிதைவு என்ற நோயை ஆராயத் தொடங்கினார் - துலிப் இதழ்களில் இறகு போன்ற வடிவங்கள் உருவாதலே துலிப் மலர்களில் நிறச்சிதைவு என்ற நோயாகும். இலைக்கிழங்கு வெட்டி ஒட்டும் சோதனைகள் மூலம், துலிப் மலர்களின் நிறச்சிதைவு ஒரு செடியிலிருந்து இன்னொரு செடிக்கு மாற்றப்படுவதை இவர் கண்டுபிடித்தார். இதற்கு காரணமான தொற்று முகவர் ஒரு தீநுண்மியே என்று இவர் முடிவுக்கு வந்தார். 1928 மற்றும் 1932 ஆம் ஆண்டுகளில் வெளியிடப்பட்ட இரண்டு கட்டுரைகளில் கெய்லி தனது கண்டுபிடிப்புகளைப் பற்றி விவரித்தார்.
# தோரோதி கெய்லி

## தொழில் மற்றும் சேவை

1919 ஆம் ஆண்டில், கெய்லி இயான் இன்னெசு தோட்டக்கலை நிறுவனத்திற்குத் திரும்பினார், ஆரம்பத்தில் மாணவராகவும் பின்னர் 'பூஞ்சை வல்லுநர்' என்ற பட்டத்துடன் பணியாற்றினார். இவருடைய ஊதியமும் £ 350 அளவுக்கு உயர்ந்தது. 1928 ஆம் ஆண்டுவாக்கில், கெய்லிக்கு துணை இயக்குனரின் பொறுப்பும் வந்தது. 1938 ஆம் ஆண்டு இயான் இன்னசு தோட்டக்கலை நிறுவனத்தில் இருந்து ஓய்வு பெற்றார்.  
1919 ஆம் ஆண்டு மரபியல் சங்கத்தின் நிறுவன உறுப்பினராக இருந்தார் 1939 இல் இவர் பிரித்தானிய பூஞ்சையியல் சங்கத்தின் துணைத் தலைவராக இருந்தார்.
# சந்திரபிரபா சைகியானி

**சந்திரபிரபா சைகியானி** (Chandraprabha Saikiani16 மார்ச் 1901 - 16 மார்ச் 1972) அல்லது **சந்திரபிரவா சைகியானி** பெண்ணிய இயக்கத்தின் முன்னோடியாக கருதப்படும் இவர் ஓர் அசாமிய சுதந்திரப் போராளி, ஆர்வலர், எழுத்தாளர் மற்றும் சமூக சீர்திருத்தவாதி ஆவார். *இவர் அனைத்து அசாம் பிரதேச மகளிர் சமிதியின்* நிறுவனர் ஆவார், இது அஸ்ஸாம் பெண்களின் நலனுக்காக பணியாற்றும் அரசு சாரா நிறுவனம் ஆகும். இந்திய அரசாங்கத்தின் 1972 ஆம் ஆண்டிற்கான நான்காவது மிக உயர்ந்த இந்திய குடிமை விருதான பத்மசிறீ விருது பெற்றார். மூன்று தசாப்தங்களுக்குப் பிறகு, இந்திய அரசாங்கம் 2002 ஆம் ஆண்டில் *சமூக சீர்திருத்தவாதிகள்* என்ற தொடரின் கீழ் சைக்கியானியின் நினைவு முத்திரையை வெளியிட்டது  
1932 ஆம் ஆண்டில் நடைபெற்ற சட்டமறுப்பு இயக்கம் மற்றும் 1920-21 இல் நடைபெற்ற ஒத்துழையாமை இயக்கத்தில் முக்கியப் பங்காற்றினார். சட்டமன்றத் தேர்தலில் போட்டியிட்ட இவர், சுதந்திர இந்தியாவில் அரசியலில் நுழைந்த முதல் பெண் எனும் சாதனை படைத்தார். சைகியானி ஒரு புகழ்பெற்ற கவிஞர் மற்றும் சிறந்த எழுத்தாளர் ஆவார்.
# சந்திரபிரபா சைகியானி

## ஆரம்ப கால வாழ்க்கை

வடகிழக்கு இந்திய மாநிலமான அசாமில் கம்ரூப் மாவட்டத்தின் டோய்சிங்கரி கிராமத்தில் ரதிராம் மசும்தார் (கிராமத் தலைவர்) மற்றும் கங்கப்ரியா மசும்தார் ஆகியோருக்கு 1901 மார்ச் 16 அன்று "சந்திரப்ரியா மஜும்தார்" (சந்திரப்ரியா தாஸ்) ஆகப் பிறந்தார். இவர் பதினொரு குழந்தைகளில் ஏழாவது குழந்தை ஆவார்..  
இவரது சகோதரி ரஜனிபிரபா சைகியானியுடன் (பின்னர் அசாமின் முதல் பெண் மருத்துவர் ஆனார்), இவர்கள் பல கிலோமீட்டர் தொலைவில் உள்ள ஆண்கள் பள்ளியில் (பெண் பள்ளி இல்லை) கலந்து கொள்ள இடுப்பில் ஆழமான சேற்றினைக் கடந்து சென்று கல்வி கற்றனர். இவர்களின் முயற்சி பள்ளி துணை ஆய்வாளரான நீலகண்ட பாருவாவை ஈர்த்தது, மேலும் நாகாவ் மிஷன் பள்ளிக்கு உதவித்தொகை வழங்கப்பட்டது. நாகாவ் மிஷன் பள்ளியில், கிறிஸ்தவ மதத்திற்கு மாற முன்மொழிந்ததை நிராகரித்த பிறகு இவரை பெண் விடுதியில் தங்க பள்ளி அதிகாரிகள் அனுமதிக்கவில்லை.எனவே அதிகாரிகளுக்கு எதிராகப் போராடினார். பின்னர் இவர் விடுதியி சேர்க்கப்பட்டார்.  
பள்ளிக் கல்விக்குப் பிறகு, உள்ளூர் படிப்பறிவற்ற பெண்களைச் ஒன்று சேர்த்து, பள்ளியில் படித்ததை பள்ளிக்கு அருகிலுள்ள ஒரு தற்காலிகக் கொட்டகையில் மற்றவர்களுக்கு கற்பித்தார். ஒரு ஆசாமிய எழுத்தாளரான தண்டிநாத் கலிதாவுடன் நிச்சயதார்த்தம் செய்துகொண்டாள்.
# சந்திரபிரபா சைகியானி

## சமூக மற்றும் அரசியல் வாழ்க்கை

சைகியானி ஒரு நகோனில் உள்ள ஆரம்ப பள்ளி ஆசிரியராக தனது வாழ்க்கையைத் தொடங்கினார். பின்னர் தேஜ்பூரில் உள்ள எம் இ பள்ளியில் தலைமை ஆசிரியராக ஆனார் . 1918 ஆம் ஆண்டில், அசோம் சத்ரா சான்மிலனின் தேஸ்பூர் அமர்வில், இவர் ஒரே பெண் பிரதிநிதியாக இருந்தார் மற்றும் அபின் உணவின் தீங்கு விளைவிக்கும் விளைவுகள் குறித்து ஒரு பெரிய கூட்டத்தில் உரையாற்றினார் மற்றும் அதை தடை செய்யக் கோரினார். ஒரு பெரிய கூட்டத்திற்கு முன்னால் ஒரு பெண் பேசிய முதல் நிகழ்வு அதுவாகும்.
# செப் பங்காசு

**செபுனிசா பங்காசு** (*Zebunisa Bangash*) (பிறப்பு மார்ச் 7, 1982) பஞ்சாபின் லாகூரைச் சேர்ந்த ஒரு பாக்கித்தான் பாடகரும் பாடலாசிரியரும் ஆவார். இவரது குடும்பம் முதலில் கைபர் பக்துன்வாவைச் சேர்ந்தது. இவரது தனி வாழ்க்கையைத் தவிர, இவர் தனது உறவினர் அனியா அசுலமுடன் சேர்ந்து "செப் மற்றும் அனியா" இசைக் குழுவின் உறுப்பினராக இருந்தார்.
# செப் பங்காசு

## தொழில்

இவர் தனது உறவினர் அனியா அசுலமுடன் சேர்ந்து "செப் மற்றும் அனியா" என்ற பெயரில் ஒரு இசை இரட்டையராக தனது வாழ்க்கையைத் தொடங்கினார். 2008 இல் இவர்கள் "சுப்" என்ற தங்கள் முதல் தொகுப்பை வெளியிட்டனர். 20013 இல், மதராஸ் கஃபே படத்திற்காக செப் ஒரு பாடலை பாடி பாலிவுட்டில் அறிமுகமானார். தனது படிப்புக்காக அனியா கனடா சென்ற பிறகு இவர் தனது தனி வாழ்க்கையை தொடர்ந்தார். *ஹைவே* (2014), *பின் ராய்* (2015), *மான்டோ* (2015), *ஹோ மன் ஜஹான்* (2016), *பிதூர்* (2016), *லாலா பேகம்* (2016), *வெர்னா* (2017), *பர்வாஸ் ஹாய் ஜுனூன்* (2018 ), *பாஜி* *பரே ஹட் லவ்*(2019) மற்றும் *சூப்பர் ஸ்டார்* (2019 ) போன்ற படங்களில் இவர் பாடல்களை பாடினார். 2016ஆம் ஆண்டில் சிறந்த இசை மற்றும் ஹம் விருதுக்கான லக்ஸ் ஸ்டைல் விருதை வென்ற *தியார்-இ-தில்* என்ற தொலைக்காட்சித் தொடரின் தலைப்புப் பாடலை இவர் பாடினார்.  
இவர், *பைமோனா*, *சுப்*, *சால் தியாய்*, *பீபி சனம் ஜானம்*, *டான் டோலே* உட்பட பல பல பாடல்களை *கோக் ஸ்டுடியோவுக்காகப்* பாடியுள்ளார். பின்னர் இவர் *பெப்சி பேட்டில் ஆஃப் தி பேண்ட்* என்ற நிகழ்ச்சியின் இரண்டாவது பருவத்தில் ஒரு பாடலை நிகழ்த்தினார். 2019ஆம் ஆண்டில், இவர் *கோக்ஸ்டுடியோ* 12 இல் காஷ்மீர் வாழ்த்துப் பாடலான "ரோஷே" வை பாடினார்.  
இவர் விருது பெற்ற பாலிவுட் படத்தின் இசையமைப்பாளராக பணியாற்றிய முதல் பாக்கித்தான் கலைஞராவார். லிப்ஸ்டிக் அண்டர் மை புர்கா படத்தின் மூலம் இவர் அறிமுகமானார். பிரகாஷ் ஜா தயாரித்திருந்த இப்படத்தின் இந்தியாவில் இசை வெளியீட்டு நிறுவனமான டி-சீரிஸால் அதன் இசை வெளியிடப்பட்டது. இந்த திரைப்படம் பிலிம் டி பெம்ஸ் விழா, பிரான்ஸ் 2017, கிளாஸ்கோ திரைப்பட விழா 2017, லண்டன் ஆசிய திரைப்பட விருதுகள் 2017, மினியாபோலிஸ் செயின்ட் பால் சர்வதேச விழா 2017, மும்பை திரைப்பட விழா 2016, திரை விருதுகள், இந்தியா 2018 மற்றும் தோக்கியோ சர்வதேச திரைப்பட விழா 2017. உட்பட பல விருதுகளை வென்றது.  
கடந்த சில வருடங்களாக, இவர் பல நூற்றாண்டுகள் பழமையான தெஹ்லி கரானாவின் தலைவரான உஸ்தாத் நசீருதீன் சாமியின் பயிற்சியின் கீழ் இருந்தார். இவர் தற்போது உஸ்தாத் சாமியின் ஆவணப்படப் பதிவில் கிராமி விருது வென்ற தயாரிப்பாளர் இயன் பிரென்னனுடன் கயல் மற்றும் கவ்வாலியின் மூதாதையர் மரபு மற்றும் அஸ்ரத் அமீர் குஸ்ரோவின் காலத்தின் பரம்பரையை ஆராய்கிறார்.
# செப் பங்காசு

## சொந்த வாழ்க்கை

இவர் 5 நவம்பர் 2017 இல் திருமணம் செய்து கொண்டார்.
# அசிமா ஆனந்து

**அசிமா ஆனந்து** (*Ashima Anand*) என்பவர்புது தில்லியில் உள்ள வல்லபாய் படேல் மார்பக மருத்துவ நிறுவனத்தில் முதன்மை ஆய்வாளர் மற்றும் முதன்மை அறிவியல் அதிகாரி ஆவார். இவர் சுவாச மருத்துவத்தில் நிபுணத்துவம் பெற்றவர் ஆவார்.
# அசிமா ஆனந்து

## வாழ்க்கை

அசிமா ஆனந்து தில்லியில் 1950ஆம் ஆண்டு ஜூலை 27ஆம் நாளன்று பிறந்தார். இவர் தில்லி மற்றும் சிறிநகரில் தனது பள்ளிப்படிப்பை முடித்தார். பின்னர் 1969இல் *மிராண்டா ஹவுஸ்* கல்லூரியில் இளம் அறிவியல் பட்டப்படிப்பை முடித்தார். பின்னர் 1971இல் விலங்கியல் துறையில் முது அறிவியல் பட்டம் பெற்றார். 1978ஆம் ஆண்டில் டெல்லி பல்கலைக்கழகத்தின் வல்லபாய் பட்டேல் மார்பக மருத்துவ நிறுவனத்தில் முனைவர் பட்டப்படிப்பினை முடித்தார். பின்னர் ஆக்சுபோர்டு பல்கலைக்கழகம், ஜான்ஸ் ஹாப்கின்ஸ் பல்கலைக்கழகம், மேக்ஸ்-பிளாங்க் சிஸ்டம்ஃபிசியோலாஜி நிறுவனம், டார்ட்மண்ட், ஆத்திரேலிய நரம்பியல் அறிவியல் ஆய்வு நிறுவனம், சிட்னி மற்றும் சிராசு மருத்துவப் பள்ளி, ஈரான் ஆகிய நிறுவனங்களில் கூட்டு முயற்சியுடன் ஆய்வு மேற்கொண்டுள்ளார்.
# அசிமா ஆனந்து

## வேலை

ஆனந்து உடற்செயலியல் துறையில் பணியாற்றி வருகிறார். உடலியல் இவர் இருதய-சுற்றோட்ட தொகுதி செயற்பாட்டுக் கட்டுப்பாட்டு அமைப்பில் முழு கவனம் செலுத்தி ஆய்வு மேற்கொண்டு வருகின்றார். நரம்பியல் பாதைகளை அல்லது வழிமுறைகள் அடிப்படையிலான இருதய சுவாச நோயால் பாதிக்கப்பட்ட நோயாளிகளின் கடுமையான மூச்சுத் திணறலைப் போக்கும் ஆய்வுகளை மேற்கொண்டு வருகிறார்.
# அசிமா ஆனந்து

## விருதுகள்

ஆனந்து 1982இல் இந்தியத் தேசிய அறிவியல் கழக இளம் விஞ்ஞானி விருதினையும், 2004ஆம் ஆண்டு ஜே. எல். நேரு பிறந்த நாள் நூற்றாண்டு சொற்பொழிவு விருதினையும், இந்திய மருத்துவ ஆராய்ச்சி சபையின் விருதினையும் பெற்றுள்ளார்.
# கந்நுதெளி

**கந்நுதெளி** (*kannutheli*) என்பது இந்திய ஒன்றியம், கேரளத்தில் நடத்தப்படும் ஒரு பாரம்பரிய விளையாட்டு ஆகும். இது கர்நாடகத்தின் கடலோர மாவட்டங்களில் நடத்தப்படும் கம்பளா விளையாட்டை ஒத்த ஒரு விளையாட்டு ஆகும். அறுவடை முடிந்து மாடுகளும், வேளாண் மக்களும் ஓய்வாக இருக்கும்போது போழுதுபோக்காக துவக்கப்பட்ட விளையாட்டான இது, கால ஓட்டத்தில் தனி விளையாட்டாக மாறியது. கேரள நாட்காட்டியில் சிங்ஙம் (ஆவணி) மாதத்தில் இந்த போட்டிகள் நடத்தப்படுகின்றன.
# அன்விதா அப்பி

**பேராசிரியர் அன்விதா அப்பி** (*Anvita Abbi;* பிறப்பு 9 சனவரி 1949) ஓர் இந்திய மொழியியலாளரும் சிறுபான்மை மொழிகளின் அறிஞரும் ஆவார். இவர் தெற்கு ஆசியாவின் பழங்குடி மொழிகள் மற்றும் பிற சிறுபான்மை மொழிகள் பற்றிய ஆய்வுகளுக்கு பெயர் பெற்றவர். மொழியியல் துறையில் இவர் ஆற்றிய பங்களிப்பிற்காக, இந்திய அரசு 2013 ஆம் ஆண்டில், நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது.
# அன்விதா அப்பி

## சுயசரிதை

அன்விதா அப்பி 9 சனவரி 1949, அன்று தாஜ் மகால் அமைந்துள்ள நிலத்தில் ஆக்ராவில், பல இந்தி எழுத்தாளர்களை உருவாக்கிய ஓர் குடும்பத்தில் பிறந்தார். உள்ளூர் நிறுவனங்களில் பள்ளிப்படிப்புக்குப் பிறகு, அன்விதா 1968 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார். முனைவர் பட்ட ஆய்வுகளுக்கு பொது மொழியியல் மற்றும் தெற்காசிய மொழியியலில் சிறுபான்மை மொழிகள் ஆகியவற்றைப் பற்றி இருந்தது. அப்பி புது தில்லியில், ஜவகர்லால் நேரு பல்கலைக்கழகத்தின் தட்சிணாபுரம் வளாகத்தில் வசிக்கிறார். இந்தியாவின் ஆறாவது மொழி குடும்பம் என்ற கருத்தை ஊக்குவித்த ஜராவா மற்றும் ஆகிய இரண்டு பெரிய அந்தமானிய மொழிகளின் தனித்துவமான பண்புகளை அடையாளம் காண 2003-2004இல் இவரது ஆய்வுகள் உதவின. பிற அறிஞர்களின் [[அந்தமானியப் பழங்குடிகள் பற்றிய ஆய்வுகள் அப்பியின் இரண்டு தனித்துவமான ஒருமைப் பண்புக் குழுக்களை கண்டறிவதன் மூலம் அப்பி கண்டுபிடிப்புகளை உறுதிப்படுத்தியதாகக் கூறப்படுகிறது. அதாவது 31 மற்றும் எம் 32. ஐக்கிய நாடுகள் கல்வி, அறிவியல், பண்பாட்டு நிறுவனம் (2002 முதல்) மற்றும் சாகித்திய அகாதமி போன்ற நிறுவனங்களுக்கு ஆலோசகராக பணியாற்றியுள்ளார். இவர் திராவிட மொழியியல் சங்கத்தின் இந்திய மொழியியல் சங்கத்தின் வாழ்நாள் உறுப்பினராகவும், இந்திய மொழியியல் (1991-95) மற்றும் சர்வதேச திராவிட மொழியியல் இதழ் (1992-96) ஆகிய இரண்டு இதழ்களின் ஆசிரியர் குழுவிலும் அமர்ந்திருக்கிறார்.  
அன்விதா அப்பி, அமெரிக்காவின் மொழியியல் சங்கம் கனடாவில் பதிவுசெய்யப்பட்ட இலாப நோக்கற்ற சமூகமான டெர்ராலிங்குவாவின் கௌரவ வாழ்நாள் உறுப்பினர், யுனெஸ்கோவின் ஆலோசனை குழுவிலும் உள்ளார். இவர் 1998-2008 இல் டெர்ராலிங்குவாவின் இயக்குநர் குழு உறுப்பினராகவும் பணியாற்றியுள்ளார்.
# சாக்கடல் சுருள் ஏடுகள்

மேற்கில் உள்ள மேற்குக் கரை உள்ள கும்ரான் குகைகள்]]  
**சாக்கடல் சுருள் ஏடுகள்** என்பது சுமார் 1,000 ஆவணங்கள் கொண்டது. அவற்றில் எபிரேய மொழி விவிலியமும் அடங்கும். இச்சுருள் ஏடுகள் 1947 மற்றும் 1979 -ஆண்டுகளுக்கு இடைப்பட்ட காலத்தில் சாக்கடலின் மேற்கில் அமைந்த மேற்குக் கரையில் உள்ள 11 குகைப் பகுதிகளில் கண்டுபிடிக்கப்பட்டது. இச்சுருள் ஏடுகளின் காலம் கிபி முதல் நூற்றாண்டு என கணிக்கப்பட்டுள்ளது.சாக்கடல் சுருள்கள், பெரும்பான்மையாக எபிரேயம்; அரமேயம், பண்டைய கிரேக்க மொழி மற்றும் நபாத்திய அரமேய மொழிகளில், பாபிரஸ், விலங்குத் தோல்கள், வெண்கலத் தகடுகளில் எழுதப்பட்டிருந்தது.
# அனுஷ்கா ரவிசங்கர்

**அனுஷ்கா ரவிசங்கர்** (*Anushka Ravishankar*) ஓர் இந்திய எழுத்தாளர் ஆவார். இவர் குழந்தைகள் புத்தகங்களை எழுதியவரும், டக்பில் புக்ஸ் என்ற பதிப்பகத்தின் இணை நிறுவனரும் ஆவார்.